Daniel Vivian

**Daniel Vivian Moreno** (Gasteiz, Araba, 1999ko uztailaren 5a) Euskal Herriko futbolari arabarra da, erdiko atzelari lanetan aritzen dena Athletic Cluben.

## Biografia 
### Hasierak Gasteizen eta Lezaman 
2008an hasi zuen bere ibilbidea Gasteizko San Viator KE taldean, urtebete geroago Deportivo Alaveseko harrobira jauzi egin zuen arte. 2011n Lakua KEra joan zen, hori ere Arabako hiriburuan. 2012an Ariznabarra KEan sartu zen, eta bertan hurrengo hiru kanpainak jokatu zituen. [2] [3]

2015ean, Santutxu FC taldearekin, Bilbon dagoen klubarekin, proba bat egitea eskaini zitzaion. Azkenik, proba hori gainditu ondoren, Ibai Gomezek entrenatzen zuen "C" Jubeniletan sartu zen. Bilboko taldean denboraldi ona egin ondoren, Athletic Clubek bere harrobian sartu zuen Hirugarren Mailako CD Basconian jokatzeko 17 urte besterik ez zituela. 

Denboraldi bikaina egin ostean, Athleticek fitxatu eta hirugarren mailako Baskonian hasi zen. 2017-18 denboraldian, Baskonia eta Bilbao Athletic tartekatu zituen, eta lehen taldeko deialdietan ere sartu zen: Jose Angel Zigandak zuzentzen zuena, liga txapelketaren azken jardunaldirako deitu zion, RCD Espaynolen aurka. 

Hurrengo denboraldian ezinbesteko bilakatu zen filialean eta urte hartako lehen taldeko denboraldi-aurrean parte hartu zuen.2018-19 denboraldian eztabaidaezina egin zen bigarren taldean, hogeita hamar partidatik gora jokatuz. Bere kanpaina handiak 2019ko denboraldiaurrean parte hartzeko aukera eman zion, Gaizka Garitanoren aginduetara. Hala ere, 2019-20 denboraldian zelaietatik kanpo egon zen hainbat hilabetez, bizkarreko arazoengatik, eta, beraz, ezin izan zituen hamabi partida jokatu bigarren taldearekin.

### C. D. Mirandes 
2020ko abuztuaren 12an, kontratua 2023ra arte berritu eta hurrengo egunean, Bigarren Mailako CD Mirandesera joan zen utzita denboraldi baterako.  Talde gorritxoan kapitaina izan zen, taldeko jokalari garrantzitsuenetako bat izan zelarik 32 partida jokatu eta bi gol sartu zituen.

### Athletic Club 
Mirandesen egindako denboraldi ikaragarriaren ondoren, Athletickeko lehen taldera igo zen eta 2021eko abuztuaren 16an egin zuen debuta, Lehen Mailan, Elchen aurka (0-0), Martinez Valero Estadioan. Irailaren 11n sartu zuen lehen gola talde zuri-gorriarekin, San Mamesen, RCD Mallorcaren aurka (2-0), Iker Muniainen erdiraketa buruz errematatuta. Otsailean beste lau urterako berritu zuen kontratua, ondo jokatu ondoren. 2022ko otsailaren 20an sartu zuen euskal derbiko lehen gola, San Mamesen, Realaren aurka (4-0).

Azaroaren 8an buruz saskiratu zuen Real Valladoliden aurkako partidako hirugarren gola (3-0). 2022-23 denboraldian erdiko atzelari titular gisa finkatu zen, Yerayrekin batera, Iñigo Martinezen arazo fisikoak zirela medio. Klubean jokatu zuen hirugarren denboraldian, Aitor Paredesekin batera defentsan titular izan zen. 

2024ko apirilaren 6an Errege Kopa irabazi zuen penaltitan R. C. D. Mallorcari irabazita. 

Ekainaren 1ean, denboraldia amaitu eta gutxira, kontratua berritu zuen 2032ko ekainera arte .

Irailaren 19an etxeko garaipenean gola sartu zuen C. D. Leganés taldearen aurka (0-2). Hilabete geroago talde zuri-gorria aurreratu zuen jipoian, San Mamesen, R. C. D. Espanyolen aurka (4-1). Urtarrilaren 19an garaipenean sartu zuen, Balaidosen, Celta Vigoren aurka (1-2). Laugarren denboraldian ere etekin handia ematen jarraitu zuen, txapelketako erdiko atzelari garrantzitsuenetako bat izanik. Maiatzaren 15ean denboraldiko laugarren gola lortu zuen, Getaferen aurka garaipena (0-2) eta, horrekin batera, Txapeldunen Ligarako sailkapena ere lortu zuen.

2025an UEFA txapeldunen ligan egin zuen debuta Athletickekin Arsenalen aurkako partidu batean.2026ko Martxoaren 22an Real Betis Balompieren aurkako garaipenean lehen gola sartu zuen.

## Selekzioa 
### Espainiako selekzioa 
2024ko martxoaren 15ean, Eurokopa jokatu baino hiru hilabete lehenago, Luis de la Fuentek deitu zuen Kolonbia eta Brasilen aurka bi lagunarteko jokatzeko. Martxoaren 22an egin zuen debuta, Londresen, Kolonbiaren aurka jokatutako lagunartekoan (0-1). 

Maiatzaren 27ko deialdian, Eurokopa Alemanian jokatzeko 29 jokalarietako bat izan zen eta azkenean txapelketako atzelarietako bidaian sartu zen. Ekainaren 24an titular bezala debutatu zuen Eurokopan Albaniaren aurka (1-0). Uztailaren 9an Jesus Navas ordezkatu zuen Frantziaren aurkako finalerdiko 58. minutuan (2-1) eta finalerako txartela lortzen lagundu zuen.  Uztailaren 14an Eurokopako txapeldun izendatu zen, finalean Ingalaterraren aurka jokatu ez bazuen ere (2-1).

### Euskal Selekzioa 
2019ko maiatzaren 29an egin zuen debuta Euskal Selekzioarekin, Panamaren aurkako lagunarteko partida batean, Bilbao Athleticeko beste lau jokalarirekin batera (Jesus Areso, Gaizka Larrazabal, Iñigo Vicente eta Asier Villalibre.

## Kirol Ibilbidea 
*2025eko ekainaren 29an eguneratua. Datu ofizialak.*

## Tituluak 
* 23-24 Kopa
* 2024 UEFA Euro

## Bizitza pertsonala 
Aitaren aldeko aitona-amonak Berrande(Galizia) herrikoak dira, Orenseko Villardevós herrikoa. Alemania, Herbehereak edo Frantzia bezalako herrialdeetatik igaro ondoren, Gasteizen ezarri ziren. Han, Daniren aitak bere etorkizuneko emaztea ezagutu zuen, Talavera de la Reinakoa.

Danik hainbat senide ditu Ourenseko Verin herrian bizi direnak, hala nola Samanta Barreira Vivian lehengusua, Concelleira de Cultura egiten duena.  Bestalde, bere lehengusu Oscar Vivian (1978), Ourense FS taldeko jokalaria izan zen Ohorezko Mailan eta gaur egun kafetegi bat du Ourenseko hiriburuan.

## Erreferentziak 
## Kanpo estekak 
* Fitxa - www.athletic-club.eus